Өтінім кестесі:

|  |  |
| --- | --- |
| **Сынып жетекшісінің Т.А.Ә. (толық)** | Жанысбаева Лаззат Ондыбайқызы |
| **Қала\аудан** | Түркістан облысы, Бәйдібек ауданы, Ақбастау ауылы |
| **Сынып сағатының тақырыбы:** | «Адам болам десеңіз...» |
| **Телефон уатсап, e-mail** | 8-701-419-55-78, zh.lazzat.78@mail.ru |
| **Білім беру мекемесі (толық атауы, мекен-жайы, телефон, факс, e-mail және т.б.)** | «Ш.Уалиханов атындағы жалпы білім беретін мектеп» коммуналдық мемлекеттік мекемесі |

**Тәрбие сағатының тақырыбы: «Бес нәрсеге асық бол...» ( «Айтарым бар...» бағдарламасы негізімен)**

**Мақсаты:** мектеп, ұстаз, отбасы әрекеті арқылы оқушылардың

бойына адамгершілік құндылықтарын қалыптастыру

негізінде жасөспірімдердің ортамен қарым-қатынас

құру қабілетін, өзін-өзі тәрбиелеу дағдысын дамыту.

**Сабақтың көрнекілігі:** Интер тақта, үлестірме қағаздар, плакаттар, гүл шоқтары.

**Психологиялық дайындық.** Мұғалім: Оқушылар,бар назарымызды мына гүл шоқтарына аударайықшы. Әркім өзі қалаған гүлдерді құшақтарына жинасын!



**Барысы:**

**Мұғалім:** Ендеше бар назарымызды сабаққа аударайық.

Адамдық борышың,

Халқыңа еңбек қыл.

Ақ жолдан айнымай,

Ар сақта, оны біл.

Өміріңді сарп қыл өлгеніңше,

Жоба тап, жол көрсет.

Келешек қамы үшін,-деп Шәкәрім дана жырлағандай,

бүгінгі таңда баршамыздың алдымызда үлкен жауапкершілік, азаматтық міндет жүктеліп отырғанын бәріміз де білеміз. Ұстаз – ол шәкіртін білім нәрімен сусындатып қана қоймай, алдында отырған әр жеткіншектің бойына адамгершіліктің дәнін сеуіп, жемісін көруді мақсұт ететін диханшы іспетті жан. Әсіресе өз бойына рухани адамгершіліктің қасиетін сіңіре білген сынып жетекшілердің шәкірт бойында осы рухани құндылықтың ұштастыра білулері - үлкен өмір.

Құрметті ұстаздар, қонақтар және оқушылар!

«Егер де есті кісілердің қатарында болғың келсе, күнінде бір мәрте, болмаса жұмасында бір, ең болмаса, айына бір өзіңнен өзің есеп ал! Сол алдыңғы есеп алғаннан бергі өміріңді қалай өткіздің екен, не білімге, не ахиретке, не дүниеге жарамды, күнінде өзің өкінбестей қылықпен өткізіппісің? Жоқ, болмаса, не қылып

өткізгеніңді өзің де білмей қалыппысың?»- деген Абайдың он бесінші қара сөзімен «Бес нәрсеге қашық бол...» атты ашық тәрбие сағатын бастаймын. Құрметті қонақтар, көзбен көріп, қолмен ұстай алмайтын дерексіз дүниені дәлелдей алсақ деген ниетпен бүгінгі тәрбие сағатын «Айтарым бар...» («Пусть говорят») атты бағдарлама негізінде 8 «Б» сыныбымен өткізгелі отырмыз. Тағы бір ескере кететін жайт мектебімізде «Өзін-өзі басқару» жүйесі алға қойылғандықтан негізгі кейіпкерлерді оқушыларымыздың өзі алып шығуы тиіс.

**Сынып жетекші:** Сан жылғы іс-тәжірибемді шәкірттерімді тәрбиелеу ісінде осы

адамгершіліктің қарапайым қағидаларынан күрделі академиясына дейін көтерілуді мақсат етіп келемін. Нәтижесі де жаман емес сияқты. Менің алдымнан түлеп ұшқан түлектерім қазір өздерін жақсы қасиеттерімен көрсетіп жүр. Дәл қазіргі таңда менің сыныбымда келеңсіз бір жағдай болып тұр. Менің осы бағдарламаға келу себебім де осыдан туындады. Сыныптағы бір оқушының болашағы мені қатты алаңдатады.Бір қарағанда сабағы да, тәртібі де тамаша сияқты болғанмен оның бойынан адамгершілікке жатпайтын қасиеттерді көргенде ұлы ұстаз Әбунасыр әл Фарабидің «Тәрбиесіз берілген білім – адамзаттың қас жауы» деген сөзі ойыма еріксіз орала береді.

**Көрермен сұрағы:**  **Нұрислам**

Тәрбие – отбасынан басталады демекші, сіз ол оқушының ата-анасымен байланысыңыз бар ма? Ата-анасымен сөйлестіңіз бе? Мүмкін үйдегі

тәрбиенің әсері бар шығар?

**Сынып жетекшісі:** Ия, сөйлестім, анасы Мұстафаны жақтайды.

Баласының жағымсыз қылықтарын айта бастасам, ренжиді. Әкесі өте

қатал қарайды екен, бірақ сынып жиналысына қашанда тек анасы келеді.

**Жүргізуші:** Бала тәрбиесінде қашанда отбасының ықпалы зор. Ендеше ортамызға

Мұстафаның анасын шақырайық. *(Анасы айқайлай кіреді)*

– Тағы да Мұстафа. Осы баладан басқа ешқайсысы тәртіп бұзбай ма?

Менің баламды көре қалады екенсіздер.

**Сынып жетекшісі:** Жоқ, сіз ренжімеңіз. Бала тәрбиесі бәрімізге ортақ, сіздің балаңыздың жақсы болғанын мен де қалаймын. Бұл мәселені бірлесе отырып шешейік.

**Анасы:** Ал, шешсек, шешейік! Не болып қалды екен? Бауыжанның сабағы

жақсы, тамағы тоқ, көйлегі көк, қатарынан қалдырып жатқан жоқпыз.

**Жүргізуші:** Міне, өздеріңіз байқап отырғандай бүгінгі бала тәрбиесі жайлы

кейбір ата-аналардың пікірі осымен шектеледі. Көрермендер, сіздердің

пікірлеріңізді білсек. Назарларыңызды экранға аударыңыздар «Бейне

сюжет». Құпия камерамен түсірілім.

**Көрермен:** Менің ойымша, сіз баланың айтқанымен жүретін аналардың бірі

сияқтысыз. Көп ата-аналар баланы шектен тыс еркелетіп жібереді. «Сен

менің өмірімнің мәнісің, бар қызығым өзіңсің. Мен тек сен үшін өмір

сүріп жүрмін» дейді. Ақкөңіл сәби оған сөзсіз сеніп, өзін отбасында

ерекше санап менмендікке, тәкаппарлыққа бой ұрады.

**Анасы:** Ендіүйдегі жалғыз ұл болғандықтан оны еркелетпегенде кімді еркелетеміз?

Ештеңе етпейді, ер жеткен соң қояды ғой.

**Ринат:**  Апа, сіз қатты қателесесіз. Адам баласы дүниеге келгеннен күннен

бастап тәрбиені қажет етеді. «Жас бала-жас шыбық» дейді халқымыз.

**Ернар: «**Халқымыз тәрбие табалдырықтан басталады» деп тегін айтпаған.

Адамгершілік тәрбиесі халық даналығында, ата-ананың жүріп кеткен

жолының астында. Шын мәнінде «Балапан ұяда не көрсе, ұшқанда

соны іледі».

**Жүргізуші:** Расында, бала мінезіндегі титімдей ақау өсе келе қоғамға зардабын

тигізер үлкен кеселге айналуы мүмкін? Ал бала бойында адалдық,

адамгершілік дәні болса, өсе келе жемісін көрері сөзсіз. Иә, ана, сізге қойылар тағы бір сұрақ бар тәрізді, тыңдап көрелік.

**Аяулым:** Апа,балаңыз бос уақытында немен айналысатынын білесіз бе?

**Анасы:** Жолдастарымен бірге киноға, спорт мектебінде, қала берсе кітапханаға

барып, бірдеңелер оқып жүреді. Кітап оқыған бала жаман болмайтын

шығар?

**Жүргізуші:** Кітапхана дейсіз бе? Адамгершіліктің алтын ұясы емес пе ол! Біздің

бүгінгі кейіпкеріміз қандай кітаптар оқып жүр екен, ортаға мектептің

кітапханашысын шақырып, осы сұрақ төңірегінде әңгіме қозғасақ.

*(Кітапханашы апай келеді)*

– Мұстафа, менің тұрақты оқырманым. Үнемі әр алуан тақырыпты қамтитын кітап алып оқып жүреді. 5-сыныпта Бердібек Соқпақбаевтің «Менің атым Қожа» повесін оқығаннан кейінгі Мұстафаның пікірі мынадай еді: «Қожаның түбінде тәртібін түзейтініне мен сенемін, себебі оның бойында адамгершілік қасиет басым. Ол тентектікті әдейі жасамайды. Бәрі аңқаулықтан болатын сияқты» Бұл пікірге қарап Мұстафаның өмірге деген кіршіксіз көзқарасын аңғаруға болады. Ол өмірде жақсы адамдардың көп екеніне қалтықсыз сенеді.

Ал биыл Мұстафаның бұл пікірі мүлдем өзгерді ме деп қорқамын. Мен осы сыныпта «Ұлан» газетіне шыққан «Көзтүрткі» әңгімесі бойынша пікірталас жүргізген едім. Әңгіменің мазмұны әкесі мен қоршаған ортасынан қағажу көріп, жәбір шеккен жетім баланың өз-өзіне қол жұмсауы жайында еді. Сондағы параққа түсірген ойлары мынадай; «Мен бұл баланың барған әрекетін дұрыс та шығар деп ойлаймын. Егер өзің ұнатқан жандар сені кеудеңнен итеріп жатса, өмір сүрудің не мәнісі бар?»

Неге бұлай ойлайтынын білгім келіп, оңашада сыр тартып едім, үндемей құтылды.

**Нұрдәулет:** Не айтушы едім? Екеуміз жан жолдаспыз. Не көрсек те бірге көреміз. Осы Мұстафаға неге тиісе бересіздер? Сабақты бәрінен де жақсы оқитын осы.

**Жүргізуші:** Әрине, Мұстафа екеуіңнің айнымас достар екендеріңді біз білеміз.

Дегенмен «Шын дос жылатып айтады», досыңның кейінгі кезде оғаш қылық

танытып жүргенін сенен артық ешкім байқамаған болар деп ойлаймыз.

Мұстафаның дұрыс жолдан ауытқымауын сен де тілейтін шығарсың?

**Нұрдәулет:** Енді... шынында Мұстафаның мен түсінбей қалатын оғаш қылықтары бар, әрине.

**Мұстафа:** Не, қандай оғаш қылық? Не деп отырсың сен өзі?

**Нұрдәулет:** Иә, Мұстафа , бүгін айтылмаса кеш болатын сияқты. Сенің кейде

достыққа жатпайтын қылықтарың болатыны рас.

**Мұстафа:** Қашан? Қай кезде?

**Мұғалім:** Міне, Мұстафа , сенің осындай өз кінәңді мойындамайтының

ұнамайды, маған. Сен ешқашан еш нәрсені мойныңа алған емессің.


Өткенде ұялы телефонда жазылған ақпаратты да...

**Мұстафа:** Түу, соны неге қайталап айта бересіз, болды ғой. Бәрі шешілді емес пе?

**Анасы:** О несі? Ол қандай сөздер тағы да? Сенен-ақ көрдім-ау, осы!

**Жүргізуші:** Міне осы шиеленіскен түйінді тарқату үшін мектебіміздің психологын шақырамыз. (Психолог «гүлдер алаңқайы мандаласын» өткізеді. Бауыржанға алған әсерлерін айтқыза отырып, «Ашу – дұшпан, ақыл – дос» екенін ұғындырады)

*«Гүлдер алаңқайы» мандаласы*



**Көрермендермен пікір алмасу.**

1. Бақытты отбасы болудың негізгі шарттарына нені жатқызар едіңіздер?

2. Бала тәрбиесі үшін отбасы жауапкершілігі басым ба, әлде мектептің

жауапкершілігі басым ба?

3. Балаларда өзімшілдік мінездің қалыптасуы неліктен?

«Менің атым Қожа» (Бейне қойылым)



*(Ортада Мұстафа өз ішкі ойымен оңаша қалады)*

«Адамгершілік-асыл қасиет». Осы бір сөздің астарында көп мағына жатқанын мен кеш ұғындым. Мен үшін отқа да, суға да түсетін аяулы анамды, ақылшы ұстазымды ренжіткенімді қалай ғана ұмытайын. Иә, сонда менің бойымда титтей де болса адамгершіліктің нәрі болмағаны ма? Мен сонда қатігез болғаным ба? Жоқ, сүрінбейтін тұяқ, жаңылмайтын жақ болмайтын сияқты мен де өмірден сәл ауытқып бара жатқан болармын. Оны түзетуге болады деп ойлаймын. Оған әрина анамның мейірімді сөздері мен ұстаздың өнегелі ақылы көмек етері сөзсіз. Мен өзімнің болашаққа адами қасиеті мол азамат болатыныма сендіре аламын, себебі әр адам өз бағбаны демекші әрбір адамның қандай болмағы, болашақ тағдыры өз қолында. Сондықтан енді мен тек Абай дана нұсқаған бес асыл істің кейіпкері болсам деймін. Менің түйгенім «Адамгершілік» деген асыл қасиет көп болса ғана жер бетінде ешбір қатігездік болмас сірә.

**Ұстаз ойы:** - Тұңғиық тереңіне батып, қандай ойдың құшағында отырсың, шәкіртім Мұстафа ?

Балалықпен талай тентектік жасадың. Жас-өспірімдік шақта аумалы-төкпелі мінезіңмен талай қателіктерге ұрындың. Өмірде қателеспейтін адам болмайды. Оның қателігін көруге емес, түзеуге ұмтыл дегендей мен де саған бар тәлім-тәрбиемді беріп, адамгершіліктің ақ жолын ұғындыруға тырысамын. Сенің де өзге шәкірттерім сияқты алда келе жатқан үлкен «өмір баспалдығынан» адаспай орын табуыңды тілеймін.

**Қорытынды:** Көрермендер, біз бүгін Мұстафаны ар алдында айыптау арқылы адамгершіліктің ақиқат жолына жөн сілтегендей болдық. Ендігі өмір Мұстафаның өз қолында. Мұстафа енді өзін-өзі тәрбиелеуі тиіс.

**Мұғалім:** Тәрбиеніңәр бағыты адамгершіліктен басталады.

**Ата-ана:** Адамгершілік отбасынан басталады.

**Кітапханашы:** Адамдық көзі – кітапта

**Оқушы:** Адамгершілік – асыл қасиет.

**Мұғілім:** Құрметті менің оқушыларым! Бір-бірімізге деген ыстық лебізімізді,

жақсы тілегімізді алдарыңдағы жапырақтарға жаза отырып, мәңгілік ойымызда

қалсын деп мына ағашқа ілейік.